CELEX: 32006D0383
Language: et
Date: 2006-05-22 00:00:00
Title: 2006/383/EÜ: Komisjoni otsus,  22. mai 2006 , millega muudetakse otsust 2005/1/EÜ Tšehhi Vabariigis kasutatavate searümpade liigitusmeetodite kinnitamise kohta  (teatavaks tehtud numbri K(2006) 1982 all)

2.6.2006   
            
            
               ET
            
            
               Euroopa Liidu Teataja
            
            
               L 148/50
            
         
      KOMISJONI OTSUS,
   22. mai 2006,
   millega muudetakse otsust 2005/1/EÜ Tšehhi Vabariigis kasutatavate searümpade liigitusmeetodite kinnitamise kohta
   (teatavaks tehtud numbri K(2006) 1982 all)
   (Ainult tšehhikeelne tekst on autentne)
   (2006/383/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Komisjoni otsusega 2005/1/EÜ (2) on searümpade liigitamiseks Tšehhi Vabariigis lubatud kasutada nelja meetodit.
            
         
               (2)
            
            
               Tšehhi Vabariik on taotlenud komisjonilt luba kahe uue searümpade liigitamise meetodi kasutamiseks ning on esitanud proovidissekteerimiste tulemused, esitades komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (3) artikli 3 lõikes 3 ette nähtud protokolli teise osa.
            
         
               (3)
            
            
               Kõnealuse taotluse hindamisel on selgunud, et uue meetodi lubamise tingimused on täidetud.
            
         
               (4)
            
            
               Tapamajade tehnilise olukorra tõttu soovis Tšehhi Vabariik määrata kindlaks liigitusmeetodi “Zwei-Punkte-Messverfahren (ZP)” kasutamise määra, mis oleks eelmine nädalamäär väljendatult aasta keskmisena.
            
         
               (5)
            
            
               Seetõttu tuleks otsust 2005/1/EÜ vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2005/1/EÜ muudetakse järgmiselt.
   
               1.
            
            
               Artiklit 1 muudetakse järgmiselt:
               
                           a)
                        
                        
                           Artikli 1 esimesele lõikele lisatakse viies ja kuues taane:
                           
                                       “—
                                    
                                    
                                       seade nimetusega “Ultra-sound IS-D-05” ja sellega seotud hindamismeetodid, mille üksikasjad on toodud lisa 5. osas.
                                    
                                 
                                       —
                                    
                                    
                                       seade nimetusega “Needle IS-D-15” ja sellega seotud hindamismeetodid, mille üksikasjad on toodud lisa 6. osas.”
                                    
                                 
                     
                           b)
                        
                        
                           Teine lõik asendatakse järgmisega:
                           “Liigitusmeetodit “Zwei-Punkte-Messverfahren (ZP)” on lubatud kasutada ainult tapamajades, mille tapamäär ei ületa 200 siga nädalas väljendatult aasta keskmisena.”
                        
                     
         
               2.
            
            
               Lisa muudetakse vastavalt käesoleva otsuse lisale.
            
         Artikkel 2
   Käesolev otsus on adresseeritud Tšehhi Vabariigile.
   
      Brüssel, 22. mai 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  ELT L 1, 4.1.2005, lk 8.
   
      (3)  EÜT L 285, 25.10.1985, lk 39. Määrust on muudetud määrusega (EÜ) nr 3127/94 (EÜT L 330, 21.12.1994, lk 43).
   
      LISA
      Otsuse 2005/1/EÜ lisasse lisatakse 5. ja 6. osa:
      
         “5. OSA
         Ultra-sound IS-D-05
         
                     1.
                  
                  
                     Searümpade liigitamiseks kasutatakse seadet nimetusega “Ultra-sound IS-D-05”.
                  
               
                     2.
                  
                  
                     Liigitusseade IS-D-05 on seade, millega mõõdetakse tailiha ja peki paksust, analüüsides vastuseid ultraheli impulssidele, mida edastatakse järjest rümba teatud piirkonda. Ultraheli sond skaneerib töödeldud rümpa 3 × 100 ultraheli impulsiga sagedusel 4 MHz.
                  
               
                     3.
                  
                  
                     Rümba tailiha sisaldus arvutatakse järgmise valemiga:
                     
                         = 60,69798 – 0,89211 S (IS-D-05) + 0,10560 M (IS-D-05)
                     kus
                     
                        = tailiha arvestuslik protsendimäär rümbas,S (IS-D-05)= seljapeki paksus koos nahaga (mm) mõõtmiskohas 70 mm rümba keskjoonest teise ja kolmanda viimase roide vahel (mm),
                     M (IS-D-05)= lihase sügavus mõõtmiskohas (mm)
                     Valem kehtib 60–120 kilogrammi kaaluvate rümpade puhul.
                  
               6. OSA
         Needle IS-D-15
         
                     1.
                  
                  
                     Searümpade liigitamiseks kasutatakse seadet nimetusega “Needle IS-D-15”.
                  
               
                     2.
                  
                  
                     Liigitusseade IS-D-15 on seade, milles kasutatakse teravat nõelsondi, mis torgatakse rümba teatud piirkonda; torke sügavus on umbes 140 mm. Nõela taga asub eriline optiline seade, mis valgustab optilise kanali kaudu ümbritsevat kude või piirkonda ja skaneerib peegelduva valgusenergia kindlaksmääratud lainepikkusega. Terminal on varustatud täpse kontaktivaba mõõteseadmega, mis määrab antud torke sügavuse 46 mikromeetrise täpsusega.
                  
               
                     3.
                  
                  
                     Rümba tailiha sisaldus arvutatakse järgmise valemiga:
                     
                         = 60,92452 – 0,77248 S (IS-D-15) + 0,11329 M (IS-D-15)
                     kus
                     
                        = tailiha arvestuslik protsendimäär rümbas,S (IS-D-15)= seljapeki paksus koos nahaga (mm) mõõtmiskohas 70 mm rümba keskjoonest teise ja kolmanda viimase roide vahel (mm),
                     M (IS-D-15)= lihase sügavus mõõtmiskohas (mm).
                     Valem kehtib 60–120 kilogrammi kaaluvate rümpade suhtes.”